Tatoeba sentences — language code: epo
Kun respektoplena saluto, mi estas via samideano.
La leteron, kiun vi skribis al via patro, mi legis, kaj mi vidas en ĝi, ke al vi en ĉiuj rilatoj estas bone kaj vi povas havi eĉ sorton ankoraŭ pli bonan.
Demandu vian propran koron, Kristino, kaj pripensu bone, kio vin atendas, se vi min prenos, kiel edzon.
Mi povas proponi nur malmulte.
Ne pensu pri mi nek pri tio, kio fariĝos el mi, sed nur pri via propra profito!
Per nenia promeso vi estas ligita al mi, kaj se en via koro vi faris al mi ian promeson, mi liberigas vin de ĝi.
Plena kaj ĉiurilata feliĉo venu sur vin, kara Kristino!
Dio espereble ankaŭ por mia koro donos konsilon.
Por ĉiam via sincera amiko.
Kiel estas nomata la vorto, kiu montras, ke iu substantivo jam sin trovas en la antaŭa teksto, aŭ ke la priparolata persono aŭ objekto estas jam konata?
La vorto, kiu montras, ke iu substantivo jam sin trovas en la antaŭ teksto, aŭ ke la priparolata persono aŭ objekto estas jam konata, estas nomata difinita artikolo.
Ĉu la difina artikolo, en Esperanto, estas fleksia aŭ nefleksia? - La difina artikolo, en Esperanto, estas nefleksia.
Kiu kazo montras la rektan komplementon de verbo? - La rektan komplementon de verbo montras la akuzativo.
Ĉu la adjektivoj, en Esperanto, estas fleksiaj? - La adjektivoj, en Esperanto, estas fleksiaj.
Kiel estas nomata la grado de adjektivoj kaj adverboj, kiu signifas, ke oni komparas iun econ de du objektoj aŭ personoj?
La grado de adjektivoj kaj adverboj, kiu signifas, ke oni komparas la econ de du objektoj aŭ personoj, estas nomata komparativo.
Kiel estas esprimata la komparativo supereca?
La komparativo supereca estas esprimata per la adverbo “pli”.
Kiel estas esprimata la komparativo malsupereca?
La komparativo malsupereca estas esprimata per la adverbo “malpli”.
Kiel estas esprimata la komparativo egaleca?
La komparativo egaleca estas esprimata per “tiel... kiel”.
Kiel estas nomata la formo de adjektivoj kaj adverboj, kiu esprimas tre altan aŭ la plej altan gradon?
La formo de adjektivoj kaj adverboj, kiu esprimas tre altan aŭ la plej altan gradon, estas nomata superlativo.
Ĉu en Esperanto la verboj varias rilate la personojn gramatikajn?
En Esperanto la verboj ne varias rilate la gramatikajn personojn.
Ĉu la verboj varias rilate la gramatikan tempon?
La verboj varias rilate la gramatikan tempon.
Kiu prefikso montras parencecon pro edziĝo?
La parencecon pro edziĝo montras la prefikso “bo”.
Kiu prefikso montras la kunecon de la du seksoj?
La kunecon de la du seksoj montras la prefikso “ge”.
Per kiu prefikso oni indikas dividon aŭ foriĝon en diversaj direktoj?
Dividon aŭ foriĝon en diversaj direktoj oni signas per la prefikso “dis”.
Kiel oni montras, en Esperanto, agon komenciĝantan aŭ momentan?
Agon komenciĝantan aŭ momentan oni montras, en Esperanto, per la prefikso “ek”.
Kiel oni montras, en Esperanto, la agon daŭran?
La agon daŭran oni montras, en Esperanto, per la sufikso “ad”.
Ĉu en Esperanto estas uzata la adverbo “ne”, kiam en la frazo estas alia negativa vorto?
En Esperanto ne estas uzata la adverbo “ne”, kiam en la frazo estas alia negativa vorto.